Agt sterf op Mpumalanga-paaie | Maroela Media
Agt sterf op Mpumalanga-paaie
19 Julie 2017
Een van die wrakke. Foto: Verskaf
Agt mense is in twee afsonderlike botsings in Mpumalanga dood.
Joseph Mabuza, woordvoerder van Pat Ngomane, die LUR vir gemeenskapsveiligheid in die provinsie, het Woensdag gesê die eerste ongeluk het Dinsdag om 14:30 op die N4 tussen Komatipoort en Hectorspruit plaasgevind.
"'n Swaarvoertuig en 'n sportnutsvoertuig het mekaar reg van voor getref. Drie insittendes van die sportnutsvoertuig is op die toneel dood. Een persoon moes met 'n helikopter na 'n hospitaal geneem word en 'n vyfde persoon is in 'n ernstige toestand met 'n ambulans na 'n hospitaal geneem."
Die tweede ongeluk het Woensdag omstreeks 11:15 op die R536 tussen Mkhuhlu en die Krugerwildtuin plaasgevind.
"Vyf mense is dood toe 'n minibustaxi met 'n konstruksievoertuig gebots het. Een van die oorledenes sluit 'n vier maande oue baba in. Twee mense is kritiek beseer, twee ernstig en vyf het geringe beserings opgedoen. Hulle is op die toneel behandel en na nabygeleë hospitale geneem."
Ngomane het sy innige meegevoel met die oorledenes se familie betuig.
Hy het gesê die aard van die botsing dui op die nalatigheid van sommige motoriste. "Die meeste botsings word veroorsaak deur swak besluite wat deur bestuurders gemaak word wat ongeduldig en ongehoorsaam is."
Volgens Ngomane kan 99% van die ongelukke verhoed word as motoriste hul houdings teenoor ander motoriste verander wanneer hulle agter die stuurwiel inklim.
'Geldprobleme' lei tot tragedie
Wildtuin-werkers se staking uitgestel
…..stupid. mense kyk hierdie movies met die mense wat so jaag en onder deur trokke ry en bo-oor kranse vlieg – en dan dink daardie mense hulle kan dit ook doen.
Minister van vervoer moet bietjie ondersoek instel hoekom so baie taxis en trok in ongelukke is een rede weet ek hulle word bonisse gegee vir die aantal trips wat ingesit word dis hoekom hulle jaag en daar is nie gemerkte polisie en verkeersvoertuie op die pad nie wat bewegende oortredings kan vas vat nie te veel aandag word gegee aan roadblocks en spoed lokvalle waar net geld gemaak word
Kan die minister en hoofde nie agter kom dat roadblocks en spoed nie al probleem is nie kry gemerkte verkeers voertuie op die pad dat hulle gesien word en die bewegende oortredings kan vasvat. Ondersoek bietjie die trokke en taxi ongelukke die bestuurders word betaal vir die hoeveelheid trips wat hulle doen dus hoekom hulle nie die wette gehoorsaam nie.